Põllumajanduslikud tootmiskulud näitavad pidevat tõusutendentsi. Kerkinud on väetiste, taimekaitsevahendite, kütuste ja teiste sisendite hinnad. Tulud on aastate lõikes  liikunud kord üles, kord alla. Kartulikasvatajate sõnul riik neid otseselt ei toeta. Abi on saadud küll masinate ja seadmete ostuks, kuid omafinantseeringu osa, mis tehnika kõrget hinda arvestades ei ole sugugi väike, tuleb ikka ise leida. Suuremamahulisem tootmine on efektiivsem ja võimaldab enam investeerida. Ka investeeringute tasuvusaeg on suurettevõtetes lühem.